**POSTUPAK NABAVE ZA OSOBE KOJI NISU OBVEZNICI ZAKONA O JAVNOJ NABAVI (NOJN)**

**(POSTUPAK NABAVE S OBVEZNOM OBJAVOM)**

**NAZIV PROJEKTA: CEKOM Smart City E&E**

**NAZIV NABAVE: Nabava usluga izrade testnog plana te testiranja prototipa sustava za pametno zbrinjavanje otpada i s tim povezanih usluga specifikacije simuliranog i industrijski relevantnog okruženja**

**EVIDENCIJSKI BROJ NABAVE: 22/2022**

**DATUM OBJAVE:** 16. studenoga 2022. godine

**POZIV NA DOSTAVU PONUDA**

1. **OPĆI PODACI**

**1.1**. **Podaci o Naručitelju:**

**Naziv naručitelja**: Hrvatski Telekom d.d.

**Adresa**: Radnička cesta 21, 10000 Zagreb

**OIB**: 81793146560

**Broj telefona**: 01/491 35 28

**Internet stranica:** https://www.t.ht.hr/

**1.2.** **Kontakt osoba (osoba zadužena za komunikaciju s ponuditeljima)**

Osoba zadužena za komunikaciju s Ponuditeljima: Tomislav Sladonja

Adresa elektroničke pošte kontakt osobe: tomislav.sladonja@t.ht.hr

Komunikacija i svaka druga razmjena informacija između Naručitelja i ponuditelja obavljat će se u pisanom obliku. Pisani zahtjev zainteresiranih Ponuditelja sa pojašnjenjem dostavlja se s naznakom „za nabavu 22/2022“ isključivo putem elektroničke pošte osobe zadužene za komunikaciju s Ponuditeljima iz ove točke, dok će iste Naručitelj objavljivati na web stranici [www.strukturnifondovi.hr](http://www.strukturnifondovi.hr) bez navođenja podataka o podnositelju zahtjeva.

**1.3. Vrsta postupka nabave**

Nabava se provodi temeljem Pravila o provedbi postupaka nabava za neobveznike Zakona o javnoj nabavi (v.7.0) (dalje u tekstu: Pravila). Sukladno Pravilima, Poziva na dostavu ponuda sa svim pripadajućim prilozima objavljuje se na internetskoj stranici <http://www.strukturnifondovi.hr/>

**1.4. Dostupnost natječajne dokumentacije**

Poziv na dostavu ponude s prilozima, odgovori i pitanja Ponuditelja, kao i sve obavijesti o izmjenama i dopunama Poziva na dostavu ponude bit će stavljene na raspolaganje ponuditeljima na internetskoj stranici Europski strukturni i investicijski fondovi, adresa internetske stranice [www.strukturnifondovi.hr](http://www.strukturnifondovi.hr) (od dana objave Poziva koji se smatra danom početka postupka nabave).

**1.5. Objašnjenja i izmjene natječajne dokumentacije**

Ako se tijekom roka za dostavu ponuda ukaže potreba za izmjenom Poziva (primjerice, ako gospodarski subjekt zahtijeva dodatne informacije, objašnjenja ili izmjene u vezi s uvjetima iz Poziva), isti mora biti transparentno i istovremeno objavljen kako bi svi gospodarski subjekti bili upoznati s izmjenom na internetskim stranicama na kojima je dostupna i natječajna dokumentacija (točka 1.4.)

U slučaju potrebe izmjene Poziva **tijekom posljednjih 5 dana** prije isteka inicijalnog roka za dostavu ponuda, rok za dostavu ponuda će se razmjerno produljiti za (minimalno) 5 dana ovisno o važnosti izmjene, računajući od dana objave izmjene. Tijekom roka za dostavu ponuda, Naručitelj može iz bilo kojeg razloga izvršiti izmjene/dopune Poziva.

Svi zainteresirani gospodarski subjekti se upućuju da redovito prate objave na web stranici na kojoj je objavljen Poziv. Naručitelj ne snosi odgovornost ako gospodarski subjekti nisu pravovremeno preuzeli izmjene/dopune Poziva odnosno upoznali se s dodatnim informacijama i pojašnjenjima.

**1.6. Evidencijski broj nabave**: 22/2022

**1.7. Pravo sudjelovanja**

U ovom postupku nabave kao Ponuditelji mogu sudjelovati svi gospodarski subjekti, neovisno o državi njihova poslovnog nastana ili podružnice.

**1.8. Sprječavanje sukoba interesa**

Naručitelj ne smije nabavljati predmetne usluge od gospodarskih subjekata u odnosu na koje postoji jedna od sljedećih situacija:

1. ako predstavnik Naručitelja istodobno obavlja upravljačke poslove u povezanom subjektu, ili

2. ako je predstavnik Naručitelja vlasnik poslovnog udjela, dionica odnosno drugih prava na temelju kojih sudjeluje u upravljanju odnosno u kapitalu toga povezanog subjekta s više od 0,5 %.

3. od srodnika po krvi u pravoj liniji ili pobočnoj liniji do četvrtog stupnja, srodnika po tazbini do drugog stupnja, bračnog ili izvanbračnog druga, posvojitelja i posvojenika, osnivača, vlasnika te od povezanih i partnerskih poduzeća i osoba.

Iznimno, sukob interesa ne postoji ako je povezana osoba predstavnika NOJN-a poslovne udjele, dionice odnosno druga prava na temelju kojih sudjeluje u upravljanju odnosno u kapitalu povezanog subjekta s više od 0,5 % stekla u razdoblju od najmanje dvije godine prije imenovanja odnosno stupanja na dužnost predstavnika NOJN-a s kojim je povezana

Naručitelj će postupati po načelu izbjegavanja sukoba interesa. Navedeno znači da će se iz postupka, što uključuje i sklapanje ugovora, izuzeti osobe koje su u sukobu interesa u odnosu na povezana društva i povezane osobe.

Sukladno navedenom, Naručitelj se nalazi u sukobu interesa sa sljedećim gospodarskim subjektima:

* ARIA d.o.o., Zelengaj 20, 10000 Zagreb, Republika Hrvatska,
* CAREER PATHS S.L.R., PIAZZA DIAZ ARMANDO 6, MILANO (MI), 20123 MILANO, Republika Italija,
* CERERE S.p.A., VIA TORREBIANCA 43, 34122 TRIESTE, Republika Italija,
* COMBIS d.o.o., Radnička cesta 21, 10000 Zagreb, Republika Hrvatska,
* COMBIS d.o.o., Tvornička 3, Općina Ilidža 71210 Sarajevo, BiH,
* Combis – IT Usluge d.o.o., Bulevar Arsenija Čarnojevića 52a/8, 11000 Beograd, Republika Srbija,
* COSMOTE – MOBILE TELECOMUNICATIONS S.A. 99. Kifissias Ave, 15124, Marousi, Atena, Grčka,
* Crnogorski Telekom A.D., Moskovska 29, 81000 Podgorica, Crna Gora,
* Deutsche Telekom Europe B.V., Stationsplein 8 K, 6221 BT, Maastricht, Limburg, Nizozemska,
* Deutsche Telekom Europe Holding B.V. Stationsplein 8 K, 6221 BT, Maastricht, Limburg, Nizozemska,
* Deutsche Telekom Europe Holding GmbH, Landgrabenweg 151, 53113 Bonn Savezna Republika Njemačka,
* Deutsche Telekom AG, Friedrich-Ebert-Allee 140, 53113 Bonn, Savezna Republika Njemačka,
* Fakultet elektrotehnike i računarstva, Unska 3, 10000 Zagreb, Republika Hrvatska,
* GERMANOS INDUSTRIAL AND COMMERCIAL SOCIETE ANONYME OF ELECTRONIC TELLECOMUNICATIONS MATERIAL AND SUPPLY OF TELECOMMUNICATIONS SERVICES, Kifissias Ave, 15124, Marousi, Atena, Grčka,
* HELLENIC TELECOMUNICATIONS ORGANISATION, SA, 99. Kifissias Ave, 15124, Marousi, Atena, Grčka,
* HIPOTEKARNA BANKA AD PODGORICA, Ulica Josipa Broza Tita 67, 81000 Podgorica, Crna Gora,
* HT holding d.o.o., Radnička cesta 21, 10000 Zagreb, Republika Hrvatska,
* HT Mostar d.o.o., Kneza Branimira bb, Mostar, Bosna i Hercegovina
* HT PRODUKCIJA d.o.o., Ulica grada Vukovara 23, 10000 Zagreb, Republika Hrvatska,
* Inovacijski centar Nikola Tesla, Unska 3, 10000 Zagreb, Republika Hrvatska,
* Iskon Internet d.d., Radnička cesta 21, 10000 Zagreb, Republika Hrvatska,
* Magyar Telekom Nyrt, Könyves Kálmán körút 36., 1097 Budimpešta, Mađarska,
* PODRAVSKA BANKA d.d., Opatička 3, 48000 Koprivnica, Republika Hrvatska,
* T-MOBILE POLSKA, S.A., MARYNARSKA 12, 02-674 WARSZAWA, Republika Poljska,
* TELECOM ROMANIA COMMUNICATIONS SA, 3-5 PATA PRESEI LIBERE, Nr. 3-5, City Gate Building, Katovi 7-18, Sjeverni toranj, 1. Okrug, Bukurešt, Rumunjska,
* TELECOM ROMANIA MOBILE COMMUNICATIONS SA, 319G Splaiul Independenţei, katovi 1 i 2, 6. Okrug, Bukurešt, Rumunjska
* TEKSTIL d.d., Trg Milana Šufflaya 1, Karlovac;
* SPOJKA j.d.o.o., Nova cesta 130, Zagreb;
* EMDA d.o.o., Vojina Bakića 1, Zagreb

**1.10. Zajednica ponuditelja**

Više gospodarskih subjekata može se udružiti i dostaviti zajedničku ponudu, neovisno o uređenju njihova međusobnog odnosa. Odgovornost ponuditelja iz zajednice ponuditelja je solidarna. Ponuda zajednice ponuditelja mora sadržavati podatke o svakom članu zajednice ponuditelja, kako je određeno u Ponudbenom listu (**Prilog 1**), uz obveznu naznaku člana zajednice ponuditelja koji je ovlašten za komunikaciju s naručiteljem. Također, gospodarski subjekti članovi zajednice ponuditelja obvezni su popuniti **Prilog 1.a** Ponudbenom listu – Podaci o članovima zajednice ponuditelja (za svakog člana zajednice ponuditelja zasebno).

**1.11. Podugovaratelji**

Ako gospodarski subjekt namjerava dati dio ugovora u podugovor jednom ili više podugovaratelja, dužni su u ponudi navesti sljedeće podatke:

- naziv ili tvrtku, sjedište, OIB, (ili nacionalni identifikacijski broj prema zemlji sjedišta gospodarskog subjekta, ako je primjenjivo), IBAN/broj računa podugovaratelja,

- predmet, količinu, vrijednost podugovora i postotni dio ugovora koji se daje u podugovor.

U slučaju sudjelovanja podugovaratelja, ponuditelj je dužan uz ponudu dostaviti ispunjeni **Prilog 1.b** Ponudbenom listu – Podaci o podugovaratelju/ima (za svakog podugovaratelja zasebno). Ako ponuditelj odnosno zajednica ponuditelja ne dostavi podatke o podugovaratelju, smatra se da će cjelokupni predmet nabave izvršiti samostalno. Sudjelovanje podugovaratelja ne utječe na odgovornost ponuditelja za izvršenje ugovora.

**2.** **PREDMET NABAVE**

**2.1. Opis predmeta nabave/tehničke specifikacije**

Predmet nabave je nabava usluge izrade testnog plana te testiranja prototipa sustava za pametno zbrinjavanje otpada i s tim povezanih usluga specifikacije simuliranog i industrijski relevantnog okruženja.

Detaljan opis predmeta nabave i količina predmeta nabave odnosno tehničke specifikacije određeni su Opisom poslova (Prilog 3) i Troškovnikom (Prilog 2) koji su sastavni dio ovog Poziva.

Nabava nije podijeljena na grupe nabave iz razloga što predmet predstavlja tehničku, tehnološku, oblikovnu i funkcionalnu cjelinu. Sklapanje više ugovora za Naručitelja bi bilo teško provedivo te bi iziskivalo značajne dodatne troškove te znatno dulji vremenski rok izvršenja.

Količina predmeta nabave je točna.

Za slučaj da uz navođenje norme ili oznake u Pozivu ili prilozima Poziva nije naznačen izraz „ili jednakovrijedno“, ovom se općom odredbom određuje da je nuđenje jednakovrijedne norme ili oznake dopušteno i za slučaj da izraz „ili jednakovrijedno“ nije naznačen uz normu ili oznaku.

Naručitelj u Opisu poslova nije upotrebljavao robne marke. Iznimno, ako u pojedinim stavkama Opisa predmet nabave nije bilo moguće dovoljno precizno i razumljivo opisati na drugačiji način, Naručitelj je uputio na određenu robnu marku. Pritom, svi proizvodi koji su opisani uz navođenje trgovačke marke/oznake, popraćeni su formulacijom koja upućuje na mogućnost nuđenja drugačijeg proizvoda jednakovrijednih karakteristika („ili jednakovrijedan“),odnosno, čak i u slučajevima kad predmetna formulacija nije navedena, ovom odredbom Naručitelj dopušta mogućnost nuđenja jednakovrijednih proizvoda.

Naručitelj je u svakoj od stavaka koje sadrže upućivanje na određenu marku ili izvor tj. proces s obilježjima proizvoda ili usluga koje pruža određeni gospodarskih subjekt, naveo kriterije za ocjenu jednakovrijednosti predmeta nabave. Dakle, svaki proizvod drugačije robne marke ili izvora će se smatrati jednakovrijednim, ako zadovoljava minimalne karakteristike navedene u kriterijima za ocjenu jednakovrijednosti. Kriteriji mjerodavni za ocjenu jednakovrijednosti su određeni tehničkim specifikacijama, odnosno, ako izrijekom nije naznačeno drugačije, specifikacija opisana uz proizvod ili uslugu za koju je navedena marka, izvor ili proces smatra se propisanim kriterijima mjerodavnim za ocjenu jednakovrijednosti. U slučaju nuđenja jednakovrijednog proizvoda, ponuditelj je obvezan u ponudi dostaviti dokaze o jednakovrijednosti ponuđenih tehničkih karakteristika tog proizvoda bilo kojim prikladnim sredstvom što znači da dokaz jednakovrijednosti mogu biti primjerice tehničke specifikacije i tehnički listovi proizvođača, izvješća o testiranju, atesti i druge potvrde koje odgovaraju osnovnim karakteristikama izdržljivosti, čvrstoće, sigurnosti, otpornosti, kvalitete ili druge karakteristike čija se jednakovrijednost dokazuje; odnosno drugo prikladno sredstvo po ocjeni ponuditelja. Sve gore navedeno o mogućnosti nuđenja jednakovrijednog, vrijedi i u slučaju upućivanja na norme, marku ili izvor, ili određeni proces s obilježjima proizvoda ili usluga koje pruža određeni gospodarski subjekt, ili na zaštitne znakove, patente, tipove ili određeno podrijetlo ili proizvodnju, ako je takva uputa navedena u Pozivu ili prilozima Pozivu. Gore navedeni kriteriji mjerodavni za ocjenu jednakovrijednosti ne primjenjuju se u slučaju upućivanja na norme, obzirom u slučaju takve upute ne postoji obveza određivanja predmetnih kriterija.

**2.2. Način određivanja cijene ponude**

Cijena ponude izražava se u kunama (HRK).

Cijena ponude iskazuje se za cjelokupan predmet nabave za koji ponuditelj daje ponudu. Cijena ponude upisuje se brojkama sukladno **Prilogu 1 (Ponudbeni list)** te **Prilogu 2 (Troškovnik)**.

Ponuditelj je dužan u **Prilogu 1 (Ponudbeni list)** upisati ukupnu cijenu ponude bez poreza na dodanu vrijednost (PDV-a) iz **Priloga 2 (Troškovnik)**,zatim iznos poreza na dodanu vrijednost (PDV-a) te ukupnu cijenu s porezom na dodanu vrijednost (PDV-om) zaokruženu na dvije decimale.

Ponuditelj Prilog 2 (Troškovnik) popunjava na način da u istome naznači jediničnu cijenu ponude i PDV. Jedinična cijena i iznos PDV-a moraju biti zaokruženi na dvije decimale. Ukoliko je riječ o ponuditelju iz inozemstva, ili ponuditelju koji nije u sustavu PDV-a, isti cijenu svoje ponude treba prikazati samo bez PDV-a, pri čemu na mjesto predviđeno za upis cijene ponude s PDV-om upisuje isti iznos kao što je upisan na mjestu predviđenom za upis cijene ponude bez PDV-a, a mjesto predviđeno za upis iznosa PDV-a stavlja nulu (0,00) ili ostavlja prazno, odnosno na drugi način se označava kako upis nije primjenjiv.

U cijenu ponude bez poreza na dodanu vrijednost moraju biti uračunati svi troškovi i popusti.

Ako je u ponudi iskazana neuobičajeno niska cijena ponude ili neuobičajeno niska jedinična cijena što dovodi u sumnju izvršenje ugovora o nabavi, Naručitelj je ovlašten odbiti takvu ponudu. Prije odbijanja ponude zbog neuobičajeno niske cijene, Naručitelj će od Ponuditelja pisanim putem zatražiti objašnjenje s podacima o sastavnim elementima ponude koje smatra bitnima za izvršenje ugovora o nabavi.

Ako Ponuditelj ne ispuni Troškovnik u skladu sa zahtjevima iz ovog Poziva na dostavu ponuda ili izmijeni tekst i izvorni sadržaj u obrascu Troškovnika, može se smatrati da je takav Troškovnik nepotpun i nevažeći te ponuda može biti odbijena.

Naručitelj će u postupku pregleda, usporedbe i ocjenjivanja ponuda uspoređivati ukupnu cijenu ponude bez PDV-a.

Ako Ponuditelj ne ispuni Troškovnik u skladu sa zahtjevima iz ovog Poziva na dostavu ponuda ili izmijeni tekst i izvorni sadržaj u obrascu Troškovnika, smatrat će se da je takav Troškovnik nepotpun i nevažeći te ponuda može biti odbijena.

Ako su informacije ili dokumentacija koje je trebao dostaviti gospodarski subjekt nepotpuni ili pogrešni ili se takvima čine ili ako nedostaju određeni dokumenti, NOJN može, poštujući načela jednakog tretmana i transparentnosti, zahtijevati od dotičnih gospodarskih subjekata da dopune, razjasne, upotpune ili dostave nužne informacije ili dokumentaciju u primjerenom roku. Navedeno postupanje ne smije dovesti do pregovaranja, odnosno navedenim postupanjem se ne smiju mijenjati kriteriji za odabir ponude i cijena.

**Naručitelj će u postupku pregleda, usporedbe i ocjenjivanja ponuda uspoređivati ukupnu cijenu ponude bez PDV-a.**

Ako je potrebno ugovoriti dodatne usluge odnosno robu, koje su nužne za završetak projekta te u navedenom slučaju ukupna vrijednost dodatno ugovorenih usluga odnosno roba ne prelazi 50% ukupne vrijednosti osnovnog ugovora o nabavi, Naručitelj može iste sklopiti dodatkom Ugovoru o nabavi.

Pri sklapanju dodatka Ugovoru o nabavi jedinične cijene iz osnovnog ugovora ne smiju se povećavati.

**2.3. Rok i mjesto izvršenja predmeta nabave**

Rok za izvršenje predmeta nabave kako je opisan u Prilogu 3 je 4 mjeseca od dana potpisa ugovora

Rok se može produljiti u slučajevima:

a) u kojima je odabrani ponuditelj zbog više sile ili drugog događaja koji ima značenje promijenjenih okolnosti nastalih nakon sklapanja Ugovora, koje se nisu mogle predvidjeti, bio spriječen pravodobno izvršiti usluge;

b) zbog bilo kojeg kašnjenja kojeg je uzrokovao Naručitelj ili osobe za koje on odgovara.

Mjesto izvršenja predmeta nabave jest u prostorijama Izvršitelja te na području grada Rijeke.

**3. RAZLOZI ISKLJUČENJA PONUDITELJA**

3.1. 3.1. Ponuditelj se isključuje iz postupka nabave

 ako je on ili osoba ovlaštena po zakonu za zastupanje ponuditelja (osobe koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) pravomoćno osuđena za bilo koje od sljedećih kaznenih djela odnosno za odgovarajuća kaznena djela prema propisima države sjedišta ponuditelja ili države čiji je državljanin osoba ovlaštena po zakonu za zastupanje ponuditelja: sudjelovanje u zločinačkoj organizaciji, zločinačko udruženje, počinjenje kaznenog djela u sastavu zločinačkog udruženja, udruživanje za počinjenje kaznenih djela, terorizam ili kaznena djela povezana s terorističkim aktivnostima, pranje novca ili financiranje terorizma, dječji rad ili druge oblike trgovanja ljudima, korupcija, primanje mita u gospodarskom poslovanju, davanje mita u gospodarskom poslovanju, zlouporaba u postupku javne nabave, zlouporaba položaja i ovlasti, nezakonito pogodovanje, primanje mita, davanje mita, trgovanje utjecajem, davanje mita za trgovanje utjecajem, zlouporaba položaja i ovlasti, zlouporaba obavljanja dužnosti državne vlasti, protuzakonito posredovanje, prijevara, prijevara u gospodarskom poslovanju, utaja poreza ili carine, subvencijska prijevara

 nije ispunio obvezu isplate plaća zaposlenicima, plaćanja doprinosa za financiranje obveznih osiguranja (osobito zdravstveno ili mirovinsko) ili plaćanja poreza u skladu s propisima Republike Hrvatske kao države u kojoj je osnovan ponuditelj, u skladu s propisima države poslovnog nastana ponuditelja (ako oni nemaju poslovni nastan u Republici Hrvatskoj), osim ako je u skladu s posebnim pravilima odobrena odgoda plaćanja navedenih obveza, te ako mu iznos dospjelih, a neplaćenih obveza nije veći od 200 kuna

 ako je lažno izjavljivao, predstavio ili pružio neistinite podatke u vezi s uvjetima koje je Naručitelj naveo kao neophodne.

3.2. Ponuditelj je dužan u svojoj ponudi priložiti dokumente zahtijevane ovim Pozivom, kojima se dokazuje gore navedeni razlozi za isključenje i to:

**Izjavu Ponuditelja potpisanu od osobe ovlaštene za zastupanje gospodarskog subjekta, kojim potvrđuje da ne postoje razlozi za isključenje, odnosno da se gospodarski subjekt ne nalazi u jednoj od situacija navedenih iz točke 3.1. ovog Poziva (Prilog 4.)**

**U slučaju zajednice ponuditelja, svi članovi zajednice ponuditelja moraju dokazati nepostojanje razloga za isključenje.**

Naručitelj može prije donošenja odluke o odabiru od ponuditelja koji je podnio ekonomski najpovoljniju ponudu zatražiti da u primjerenom roku, ne kraćem od 5 dana, dostavi relevantne ažurirane popratne dokumente koji se izdaju ili im se može pristupiti posredstvom nadležnih tijela, odnosno javnih registara.

Svi dokazi i dokumenti koji se prilažu ponudi, a određeni su u točki 3. ovog Poziva mogu se osim u izvorniku ili ovjerenoj preslici dostaviti u neovjerenoj preslici. Neovjerenom preslikom smatra se i neovjereni ispis elektroničke isprave.

u toč.7.)

**4. UVJETI SPOSOBNOSTI**

Ponuditelj, odnosno zajednica ponuditelja, dokazuje svoju ekonomsku i financijsku te tehničku i stručnu sposobnost.

Svi dokazi i dokumenti koji se prilažu ponudi, a određeni su u ovoj točki 4. Poziva mogu se osim u izvorniku ili ovjerenoj preslici dostaviti u neovjerenoj preslici. Neovjerenom preslikom smatra se i neovjereni ispis elektroničke isprave.

Svi dokazi i dokumenti kojima se dokazuje sposobnost ponuditelja moraju biti na hrvatskom jeziku. Akoo je dokument za dokazivanje sposobnosti na stranom jeziku, isti dokument mora biti dostavljen uz priloženi prijevod na hrvatski jezik.

**4.1 Ekonomska i financijska sposobnost**

U svrhu dokazivanja da ima potrebnu financijsku snagu kako bi u roku i kvalitetno pružio predmet nabave, gospodarski subjekt mora u postupku nabave mora dokazati da je ostvario kumulativno u zadnjih 3 (tri) dostupne[[1]](#footnote-1) financijske godine (2022., 2021., 2020. ako je 2022. g. dostupna, u protivnom za godine 2021., 2020. i 2019. ) promet[[2]](#footnote-2) u iznosu jednakom ili većem od cijene ponude bez PDV-a navedene u ponudi ponuditelja.

Gospodarski subjekt koji ima poslovni nastan izvan Republike Hrvatske, može imati iskazan promet u stranoj valuti. Strana valuta se preračunava u kune prema srednjem tečaju Hrvatske narodne banke na dan početka postupka nabave (dan objave na internetskoj stranici [www.strukturnifondovi.hr](http://www.strukturnifondovi.hr) ). Ako valuta koja je predmet konverzije u HRK ne kotira na deviznom tržištu u Republici Hrvatskoj, prilikom računanja protuvrijednosti koristi se tečaj prema listi Izračunatih tečajnih valuta koje ne kotiraju na deviznom tržištu u Republici Hrvatskoj Hrvatske narodne banke koja je u primjeni za mjesec u kojem je započeo postupak nabave.

Kao dokaz o ispunjavanju ovog uvjeta sposobnosti, gospodarski subjekt dostavljaju ispunjen prilog Izjava o prometu **(Prilog 5.)** koji je sastavni dio Poziva na dostavu ponuda i koji potpisuje osoba ovlaštena za zastupanje gospodarskog subjekta.

U slučaju zajednice ponuditelja, svi članovi gospodarskih subjekata kumulativno dokazuju sposobnost iz ove točke 4.1.

**4.2.** **Tehnička sposobnost**

Gospodarski subjekt mora dokazati tehničku sposobnost. Naručitelj je odredio uvjete tehničke sposobnosti kojima se osigurava da gospodarski subjekt ima iskustvo potrebno za izvršenje ugovora o nabavi. Minimalne razine tehničke sposobnosti koje se zahtijevaju vezane su uz predmet nabave i razmjerne su predmetu nabave.

U slučaju zajednice ponuditelja, svi članovi gospodarskih subjekata kumulativno dokazuju sposobnost iz ove točke 4.2.

**4.2.1. Tehnička sposobnost gospodarskog subjekta (Popis pruženih usluga)**

Gospodarski subjekt mora dokazati da je u godini u kojoj je započeo postupak nabave (2022. godina) i tijekom pet godina koje prethode toj godini (2021., 2020., 2019., 2018., 2017. godina) izvršio usluge iste ili slične predmetu nabave čija je kumulativna vrijednost bez PDV-a najmanje u iznosu cijene ponude bez PDV-a navedene u ponudi ponuditelja bez PDV-a. Pritom, za izračun kumulativne vrijednosti izvršenih usluga moguće je uzeti u obzir **minimalno jednu, a maksimalno pet referenci.**

Za potrebe utvrđivanja tehničke sposobnosti gospodarskog subjekta u ponudi se dostavlja **Prilog 6 – Popis izvršenih usluga koji mora sadržavati:**

− predmet usluga,
− vrijednost usluga (bez PDV‐a),
− opis izvršenih usluga iz kojeg je vidljivo da se radi o uslugama istim ili sličnim predmetu nabave,
− razdoblje izvršenja,
− naziv druge ugovorne strane (investitora, naručitelja) i osobu za kontakt i kontakt podatke naručitelja.

Naručitelj može izravno od druge ugovorne strane zatražiti provjeru istinitosti popisa. Napominje se da Naručitelj za vrijeme trajanja postupka pregleda i ocjene zadržava pravo provjeriti točnost navoda istaknutih u **Prilogu 6.** i to izravno od druge ugovorne strane (Naručitelja) ili od ponuditelja.

**5. KRITERIJ ZA ODABIR PONUDE**

Kriterij odabira najpovoljnije ponude je ponuda koja zadovoljava sve uvjete i zahtjeve određene ovim Pozivom na dostavu ponude te koja je ekonomski najpovoljnija. Naručitelj će primijeniti kriterij ekonomski najpovoljnije ponude na način da će između valjanih ponuda, odabrati najpovoljniju ponudu za cjelokupni predmet nabave.

Nakon što Naručitelj za svaku ponudu utvrdi bodovnu vrijednost prema pojedinim kriterijima, zbrojit će se bodovi dodijeljeni po svakom od kriterija kako bi se dobio ukupan broj bodova za pojedinu ponudu. Ekonomski najpovoljnija je ona ponuda koja je ostvarila ukupni najveći broj bodova.

Ako dvije ili više valjanih ponuda budu jednako rangirane prema kriteriju za odabir ponude, Naručitelj će odabrati ponudu koja je zaprimljena ranije.

Ako Ponuditelj nakon dostave ponude dostavi izmjenu i/ili dopunu ponude kao vrijeme zaprimanja ponude smatra se vrijeme kada je dostavljena posljednja izmjena i/ili dopuna.

Primjenu ekonomski najpovoljnije ponude kao kriterija za odabir Naručitelj u ovom postupku nabave ocjenjuje opravdanim jer kriterij najniže cijene nema dovoljno značenje odnosno Naručitelj nije u mogućnosti samo na temelju kriterija najniže cijene donijeti odluku o odabiru ponude koja će na najbolji način odgovarati njegovim potrebama i zahtjevima – ponude koja će Naručitelju omogućiti odabir ponuditelja koji će nuditi ostvarenje najbolje vrijednosti za uloženi novac.

U nastavku se daje obrazloženje za primjenu relativnog značaja koji se pridaje svakom pojedinom kriteriju. U izračunu konačne ocjene ponude omjeri između bodova dodijeljenih za financijski kriterij br.1. (Cijena) i za nefinancijske kriterije br. 2 iznosit će kako slijedi:

|  |  |  |
| --- | --- | --- |
| Kriterij  | Relativni značaj  | Maksimalan broj bodova  |
| 1. Financijski kriterij  | 25%  | 25  |
| 2. Nefinancijski kriteriji | 75%  | 75 |
| Maksimalno  | 100%  | 100  |

**5.1. Financijski kriterij- Cijena ponude (C)**

Naručitelj kao jedan od kriterija određuje cijenu prihvatljive ponude, bez PDV-a.

Maksimalan broj bodova koje Ponuditelj može ostvariti u okviru kriterija cijene ponude je **25 bodova**. Ponuditelj čija je cijena prihvatljive ponude najniža ostvarit će maksimalan broj bodova.

Ostale ponude se boduju relativno u odnosu na ponudu s najnižom ponuđenom cijenom prema sljedećoj formuli:

**C = (CN/CP) \* 25**

**C =** broj bodova koji je ponuda dobila za ponuđenu cijenu (zaokruženo na dva decimalna mjesta)

**CN =** najniža cijena ponuđena u postupku nabave

**CP =** cijena ponude koja je predmet ocjene

**25 =** maksimalan broj bodova

**5.2. Nefinancijski kriteriji** -**Stručno iskustvo stručnjaka**

Naručitelj kao jedan od kriterija određuje stručno iskustvo angažiranih stručnjaka na provedbi, odnosno izvršenju ugovora. Maksimalan broj bodova koji ponuditelj može ostvariti u okviru ovog kriterija je 75 bodova.

Stručno iskustvo stručnjaka određuje se dodjelom bodova sukladno unaprijed određenim kriterijima za pojedinog traženog tehničkog stručnjaka. Ukupnim zbrojem bodova svakog kriterija utvrdit će se maksimalni ukupni broj bodova koje ponuditelj ima po kriteriju Stručnog iskustva tehničkog stručnjaka.

**Tehnički stručnjak 1:** **Stručnjak za modifikacije hardvera**

|  |
| --- |
| Tehnički Stručnjak 1 |
| Kriterij | Raspon  | Bodovi |
| Iskustvo stručnjaka u izradi i/ili modifikacijama elektroničkih uređaja s baterijskim napajanjem i NB-IoT komunikacijom, prema broju proizvedenih jedinica (raspon: broj proizvedenih jedinica) | 100-10001001-30003001-1000010001 i više | 1 bod3 boda5 bodova7 bodova |
| Posjedovanje važećeg certifikata za hardverski dizajn tiskanih pločica - Certified Interconnect Designer (CID), bilo koje razine, ili jednakovrijedan\* jednakovrijednim će se smatrati certifikat izdan od internacionalnog akreditacijskog tijela, a koji dokazuje stručne kompetencije s područja dizajna hardvera | DaNe | Da – 4 bodaNe – 0 bodova |
| Godine iskustva traženog stručnjaka u modifikaciji i/ili dizajniranju uređaja s visokim stupnjem integracije\*ako je iskustvo stečeno kod više poslodavaca ili klijenta u istom vremenskom periodu, ono se ne može kumulirati | 1-2 godine iskustva | 1 bod |
| više od 2-5 godina iskustva | 2 boda |
| više od 5 godina iskustva | 3 boda |
| Ukupno maksimalni broj bodova: | 14 |

**Tehnički stručnjak 2: Stručnjak za testiranje hardvera**

|  |
| --- |
| Tehnički Stručnjak 2 |
| Kriterij | Raspon  | Bodovi |
| Iskustvo stručnjaka u testiranju elektroničkih uređaja s visokim stupnjem integracije, prema broju različitih vrsta testiranih uređaja (baterijskih i/ili NarrowBand uređaja) | 1 vrsta uređaja2 do 5 vrsta uređaja6 do 9 vrsta uređaja10 i više vrsta uređaja | 1 bod3 boda5 bodova7 bodova |
| Iskustvo stručnjaka u testiranju uređaja koji komuniciraju s IoT platformom  | DaNe | Da – 4 bodaNe – 0 bodova |
| Godine iskustva traženog stručnjaka u testiranju uređaja s visokim stupnjem integracije\*ako je iskustvo stečeno kod više poslodavaca ili klijenta u istom vremenskom periodu, ono se ne može kumulirati | 1-2 godine iskustva | 1 bod |
| više od 2-5 godina iskustva | 2 boda |
| više od 5 godina iskustva | 3 boda |
| Ukupno maksimalni broj bodova: | 14 |

**Tehnički stručnjak 3: Stručnjak za analizu potreba i funkcionalnu specifikaciju za testiranje sustava**

|  |
| --- |
| Tehnički stručnjak 3 |
| Kriterij | Raspon | Bodovi |
| Koordiniranje projekata i timova od faze inicijalizacije do isporuke\*ako je iskustvo stečeno kod više poslodavaca ili klijenta u istom vremenskom periodu, ono se ne može kumulirati | 1-2 godine iskustva | 1 bod |
| više od 2-3 godine iskustva | 3 boda |
| više od 3 do 5 godina iskustva | 5 bodova |
| više od 5 godina iskustva | 7 bodova |
| Broj vođenih/koordiniranih IT i poslovnih projekata ili onih u kojima je sudjelovao/la | 10-2021-3031-4041 i više | 1 bod3 boda5 bodova7 bodova |
| Posjeduje važeći certifikat za upravljanje IT uslugama – ITIL® V3 certifikat „ili jednakovrijedno“pri čemu će se jednakovrijednim smatrati certifikat izdan od internacionalnog akreditacijskog tijela a koji dokazuje stručne kompetencije s područja upravljanja IT procesima. | DaNe | Da – 3Ne – 0 |
| Ukupno maksimalni broj bodova: | 17 |

**Tehnički stručnjak 4: Stručnjak za koordinaciju testiranja**

|  |
| --- |
| Tehnički stručnjak 4 |
| Kriterij | Raspon | Bodovi |
| Koordinacija i vođenje timova za razvoj softvera\*ako je iskustvo stečeno kod više poslodavaca ili klijenta u istom vremenskom periodu, ono se ne može kumulirati | 1-2 godine iskustva | 1 bod |
| više od 2-3 godine iskustva | 3 boda |
| više od 3 do 5 godina iskustva | 5 bodova |
| više od 5 godina iskustva | 7 bodova |
| Tehnička koordinacija projekata | 1 projekt2 projekta3 projekta4+ projekata | 1 bod3 boda5 bodova7 bodova |
| Minimalno 1 godina iskustva rada s .NET-based frameworcima i C# programskim jezikom (ASP.NET MVC, Web Ap~~i)~~ | DaNe | Da – 3Ne – 0 |
| Ukupno maksimalni broj bodova: | 17 |

**Tehnički stručnjak 5: Stručnjak za testiranje općih podataka sustava i testiranje radnih procesa u sustavu**

|  |
| --- |
| Tehnički stručnjak 5 |
| Kriterij | Raspon | Bodovi |
| Raspisivanje testnih slučajeva i planova, njihovo provođenje i održavanje | DaNe | Da – 3Ne – 0 |
| Testiranje (manualno i automatizirano) na više platformi i analiza rezultata\*ako je iskustvo stečeno kod više poslodavaca ili klijenta u istom vremenskom periodu, ono se ne može kumulirati | 1-2 godine iskustva | 1 bod |
| više od 2-3 godine iskustva | 3 boda |
| više od 3 do 5 godina iskustva | 5 bodova |
| više od 5 godina iskustva | 7 bodova |
| International Software Testing Qualifications Board (ISTQB) certifikat „ili jednakovrijedno“ pri čemu će se jadnakovrijednim smatrati certifikat izdan od internacionalnog akreditacijskog tijela a koji dokazuje stručne kompetencije s područja testiranja Softwarea. | DaNe | Da – 3Ne – 0 |
| Ukupno maksimalni broj bodova: | 13 |

Za potrebe dokazivanja nefinancijskih kriterija ponuditelj je dužan dostaviti ispunjen **Prilog 7.-** Stručno iskustvo stručnjaka. Dostavljeni podaci moraju biti na hrvatskom jeziku. Prilog 7. je izrađen u obliku koji dopušta unošenje novih redova. Može se koristiti i drugi obrazac uz uvjet da su minimalno navedeni podaci traženi u Prilogu 7.

**Ako ponuditelj ne dostavi informacije iz Priloga 7, ponuda će biti ocijenjena s nula bodova po kriteriju koji se ocjenjuje.**

**Ponuda će biti ocijenjena s nula bodova po kriteriju koji se ocjenjuje i ako se u predmetnom kriteriju ponudi broj manji od broja za koji se dodjeljuje minimalan broj bodova (primjerice, u kriteriju *Iskustvo stručnjaka u izradi i/ili modifikacijama elektroničkih uređaja s baterijskim napajanjem i NB-IoT komunikacijom, prema broju proizvedenih jedinica (raspon: broj proizvedenih jedinica)* za stručnjaka 1 se ponudi broj od 0-99).**

Prilikom izračuna godina iskustva stručnjaka, jedna godina iskustva izračunava se na temelju 12 mjeseci, a jedan mjesec na temelju 30 dana.

Naručitelj ima pravo provjeriti navode iz **Priloga 7.** na bilo koji način te u slučaju da se utvrdi da je Ponuditelj dao neistinite informacije o iskustvu stručnjaka u dostavljenoj ponudi takva ponuda će biti odbijena.

Naručitelj naročito zadržava provjeriti navedene podatke od ponuditelja odnosno od ponuditelja tražiti preslike traženih odnosno jednakovrijednih certifikata kao i od kontakt osoba tražiti potvrde referenca

**6. PONUDA**

**6.1 Sadržaj ponude**

Ponuda mora sadržavati minimalno:

1. Popunjeni Ponudbeni list – **Prilog 1** (ako je primjenjivo i **Prilog 1.a i 1.b**., ovisno o tome podnosi li ponudu zajednica ponuditelja, odnosno, planira li se izvršenje dijela ugovora prepustiti podugovarateljima)

2. Popunjeni dokument Troškovnika - **Prilog 2**

**3.** Popunjeni dokument Opisa posla- **Prilog 3**

3. Dokaz nepostojanja razloga za isključenje iz točke 3. Poziva za dostavu ponuda – **Prilog 4**

4. Dokaz o ekonomskoj i financijskoj sposobnosti – **Prilog 5**

5. Dokaz tehničke sposobnosti iz točke 4.2.1. Poziva za dostavu ponuda – **Prilog 6 (Popis usluga)**

6.Jamstvo za ozbiljnost ponude – prema točki 7.1 Poziva

* 1. **Rok i način dostave ponude**

Rok za dostavu ponuda je 28.11.2022. u 12:00h. Otvaranje ponuda nije javno.

Ponuda se predaje neposredno na adresi naručitelja ili putem pošte ili pružatelja poštanskih usluga na adresu naručitelja, u zatvorenoj omotnici s naznakom:

**NAZIV NABAVE: Nabava usluge testiranja prototipa sustava za pametno zbrinjavanje otpada i s tim povezanih usluga specifikacije simuliranog i industrijski relevantnog okruženja**

**EVIDENCIJSKI BROJ NABAVE: 22/2022 „NE OTVARAJ“**

**Naziv i adresa naručitelja:**

**Hrvatski Telekom d.d.**

**Radnička cesta 21, 10 000 Zagreb - pisarnica prizemlje**

**Naziv i adresa ponuditelja**

Ako omotnica nije dostavljena u skladu s naprijed navedenom uputom, Naručitelj neće snositi odgovornost u slučaju da se ponuda i/ili izmjena/dopuna/zagubi, krivo ili prerano otvori te ne evidentira na otvaranju ponuda.

Do isteka roka za dostavu ponuda ponuditelj može pisanim putem odustati od svoje ponude ili dostaviti izmjenu/dopunu ponude. Izmjena i/ili dopuna dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude. Nakon isteka roka za dostavu ponuda, ponuda se ne smije mijenjati.

Ponuda dostavljena nakon isteka roka za dostavu ponuda obilježava se kao zakašnjela i neotvorena se bez odgode vraća pošiljatelju. Dakle, ponuditelji su dužni osigurati da njihova ponuda bude zaprimljena najkasnije do isteka roka za dostavu ponuda.

Ponude i dokumentacija priložena uz ponudu, ne vraćaju se osim u slučaju zakašnjele ponude i odustajanja ponuditelja od ponude prije otvaranja ponuda.

**6.3. Način izrade ponude**

Ponuda mora biti izrađena u papirnatom obliku i otisnuta ili pisana neizbrisivom tintom. Uz ponudu u papirnatom obliku, može se dostaviti i ponuda na CD /DVD R ili drugom mediju, u slučaju razlika u ponudama, relevantna će biti ponuda dostavljena u papirnatom obliku.

Pri izradi ponude ponuditelj se mora pridržavati zahtjeva i uvjeta Poziva na dostavu ponuda te ne smije mijenjati i nadopunjavati tekst Poziva na dostavu ponuda.

Sve troškove izrade ponude snose ponuditelji. Ponuditelji nemaju pravo na bilo kakvu nadoknadu troškova izrade ponude. Dokumente tražene u ovom Pozivu na dostavu ponuda ponuditelj u svojoj ponudi može dostaviti u izvorniku, ovjerenoj ili neovjerenoj preslici.

Od ponuditelja se očekuje da pregleda Poziv na dostavu ponuda, uključujući sve upute, obrasce, uvjete i specifikacije. Ponuda koja je suprotna odredbama ovog Poziva na dostavu ponuda i koja sadrži pogreške, nedostatke odnosno nejasnoće te ako pogreške, nedostaci odnosno nejasnoće nisu uklonjive ili u kojoj pojašnjenjem ili upotpunjavanjem ponude nije uklonjena pogreška, nedostatak ili nejasnoća u svakom je pogledu rizik za ponuditelja i može rezultirati odbijanjem takve ponude.

Alternativne ponude nisu dopuštene.

**6.4. Jezik i pismo**

Ponuda se izrađuje na hrvatskom jeziku i latiničnom pismu. Ponuditeljima je dozvoljeno u ponudi koristiti pojedine izraze koji se smatraju internacionalizmima ili su uobičajeni u primjeni. Ukoliko je izvorni dokaz u ponudi na stranom jeziku, uz njega je potrebno priložiti i prijevod na hrvatski jezik koji ne mora biti ovjeren.

**6.5. Rok valjanosti ponude**

Rok valjanosti ponude je najmanje **60 dana** od dana određenog kao krajnji rok za dostavu ponude.

Na zahtjev Naručitelja, ponuditelj će produžiti rok valjanosti svoje ponude. Naručitelj je ovlašten odbiti ponudu čiji je rok valjanosti kraći od zahtijevanog.

Iz opravdanih razloga, Naručitelj može u pisanoj formi tražiti, a ponuditelj će također u pisanoj formi produljiti rok valjanosti ponude. U roku produženja valjanosti ponude niti Naručitelj niti ponuditelj neće tražiti izmjenu ponude.

**6.6. Uvjeti plaćanja**

Rok plaćanja je 60 dana od izvršenja predmeta nabave, na temelju uredno izdanog računa.

Naručitelj će izvršiti plaćanje na bankovni račun kojeg je odabrani ponuditelj naveo u Ponudbenom listu (**Prilog 1, Prilog 1.a, Prilog 1.b**).

Odabrani ponuditelj je bez odgode dužan obavijestiti Naručitelja o svakoj promjeni bankovnog računa (kako svojeg, tako i za članove zajednice ponuditelja i podugovaratelje).

**7. JAMSTVA**

**7.1. Jamstvo za ozbiljnost ponude**

Ponuditelj je obvezan uz ponudu dostaviti jamstvo za ozbiljnost ponude u obliku bankarske garancije.

U bankarskoj garanciji mora biti navedeno sljedeće:

• da je Korisnik garancije Naručitelj

• da je Nalogodavac gospodarski subjekt koji podnosi ponudu

• da se jamstvom banka obvezuje da će Korisniku garancije jamstva neopozivo, bezuvjetno, na prvi pisani poziv i bez prava na prigovor isplatiti iznos od 15.000,00 HRK (ili u stranoj valuti u kunskoj protuvrijednosti u navedenom iznosu prema srednjem tečaju Hrvatske narodne banke na dan objave ovog Poziva na dostavu ponuda) na temelju pisanog zahtjeva Korisnika garancije u kojem će stajati da Nalogodavac krši svoju obvezu ili obveze i na koji način, a u slučaju:

* odustajanja ponuditelja od svoje ponude u roku njezine valjanosti
* neprihvaćanja ispravka računske pogreške
* odbijanja potpisivanja ugovora o nabavi.

Bankarska garancija mora sadržavati naziv postupka nabave za koji se izdaje i evidencijski broj postupka nabave. Rok jamstva za ozbiljnost ponude mora biti najmanje do isteka roka valjanosti ponude. Ponuditelj može dostaviti jamstvo čija je valjanost duža od roka valjanosti ponude. Ako istekne rok valjanosti ponude ili jamstva za ozbiljnost ponude prije potpisivanja Ugovora o nabavi, Naručitelj će tražiti njihovo produljenje. Jamstvo za ozbiljnost ponude dostavlja se u izvorniku.

Jamstvo ne smije biti ni na koji način oštećeno (bušenjem, klamanjem i sl.), a što se ne odnosi na uvezivanje od strane javnog bilježnika ili ovlaštenog sudskog tumača.

**U slučaju zajednice gospodarskih subjekata, u bankarskoj garanciji moraju biti navedeni svi članovi zajednice, odnosno iz garancije mora biti vidljivo da je banka upoznata da ponudu predaje zajednica gospodarskih subjekata.**

Umjesto dostavljanja jamstva za ozbiljnost ponude u obliku bankovne garancije, ponuditelj ima mogućnost dati novčani polog u traženom iznosu visine jamstva i to na račun Naručitelja otvoren kod Zagrebačka banka d.d., IBAN: HR2423600001101310875. Pod opisom plaćanja potrebno je navesti da se radi o jamstvu za ozbiljnost ponude i navesti evidencijski broj nabave, a u pozivu na broj navesti OIB/nacionalni identifikacijski broj uplatitelja. Polog mora biti evidentiran na računu Naručitelja u trenutku isteka roka za dostavu ponuda. U slučaju da ponuditelj uplaćuje novčani polog, uputno je u ponudi dostaviti dokaz o uplaćenom novčanom pologu na temelju kojeg se može utvrditi da je transakcija izvršena, pri čemu se dokazom smatraju i neovjerene preslike ili ispisi provedenih naloga za plaćanje, uključujući i onih izdanih u elektroničkom obliku. Ponuditelji koji kao jamstvo za ozbiljnost ponude uplaćuju novčani polog, u ponudi mogu navesti IBAN, model i poziv na broj na koji će Naručitelj izvršiti povrat novčanog pologa. Ostale odredbe koje se odnose na bankarsku garanciju, na odgovarajući način primjenjuju se i na novčani polog.

**7.2. JAMSTVO ZA UREDNO ISPUNJENJE UGOVORA**

Odabrani ponuditelj je dužan najkasnije u roku od **10 (deset) dana** od potpisivanja Ugovora naručitelju predati jamstvo za uredno ispunjenje ugovora o nabavi za slučaj povrede ugovornih obveza i to u visini od najmanje 10% (deset posto) vrijednosti ugovora bez PDV-a, u obliku bankarske garancije, zadužnice ili bjanko zadužnice. Jamstvo za uredno ispunjenje ugovora naplatit će se u slučaju povrede ugovornih obveza.

U slučaju nedostavljanja jamstva za uredno ispunjenje ugovora za slučaj povrede ugovornih obveza u zadanom roku, Naručitelj će naplatiti jamstvo za ozbiljnost ponude i raskinuti ugovor o nabavi.

Neiskorišteno jamstvo Naručitelj će vratiti Ugovaratelju nakon izvršenja ugovora.

Umjesto dostavljanja jamstva za uredno izvršenje ugovora u obliku bankovne garancije, zadužnice ili bjanko zadužnice, odabrani ponuditelj je ovlašten uplatiti novčani polog u traženom iznosu visine jamstva na račun Naručitelja otvoren na račun Naručitelja otvoren kod Zagrebačka banka d.d., IBAN: HR2423600001101310875. Pod svrhom plaćanja potrebno je navesti da se radi o jamstvu za uredno izvršenje ugovora. Polog mora biti evidentiran na računu Naručitelja najkasnije u roku od 10 (deset) dana od potpisivanja Ugovora o nabavi.

**8. PREGLED I OCJENA PONUDE, ODLUKA O ODABIRU I PONIŠTENJE**

U postupku pregleda i ocjene ponuda Naručitelj prvo utvrđuje formalnu sukladnost ponude. Nakon što je utvrdio formalnu ispravnost ponude Naručitelj isključuje ponuditelja kod kojeg postoje razlozi za isključenje te potom provjerava sukladnost ponude s ostalim uvjetima Poziva na dostavu ponude.

U postupku pregleda i ocjene ponuda, ako su informacije ili dokumentacija koje je trebao dostaviti gospodarski subjekt nepotpuni ili pogrešni ili se takvima čine ili ako nedostaju određeni dokumenti, Naručitelj može, poštujući načela jednakog tretmana i transparentnosti, zahtijevati od dotičnih gospodarskih subjekata da dopune, razjasne, upotpune ili dostave nužne informacije ili dokumentaciju u primjerenom roku. **Navedeno postupanje ne smije dovesti do pregovaranja, odnosno navedenim postupanjem se ne smiju mijenjati kriteriji za odabir ponude i cijena.**

Nakon pregleda i ocjene ponuda iz prethodnih točaka valjane ponude rangiraju se prema kriteriju za odabir ponude. Odluku o odabiru donosi Odbor za nabavu imenovan od strane Naručitelja. Naručitelj će sastaviti Zapisnik sa sastanka za ocjenu ponuda te će sve ponuditelje obavijestiti o odabiru ponuditelja, a ujedno će odluku o odabiru o odabranom ponuditelju i ukupnoj vrijednosti odabrane ponude objaviti i na istom mjestu gdje je objavljen Poziv na dostavu ponuda ([www.strukturnifondovi.hr](http://www.strukturnifondovi.hr)).

Naručitelj može od najpovoljnijeg ponuditelja s kojim namjerava sklopiti ugovor zatražiti dostavu izvornika ili ovjerenih preslika jednog ili više dokumenata koji su traženi Pozivom na dostavu ponude prije donošenja Odluke o odabiru. Ako je ponuditelj već u ponudi dostavio određene dokumente u izvorniku ili ovjerenoj preslici, nije ih dužan ponovo dostavljati.

Naručitelj je **obvezan** na osnovi rezultata pregleda i ocjene ponuda odbiti :

− ponudu koja nije cjelovita

− ponudu koja nije u skladu sa odredbama Poziva na dostavu ponuda,

− ponudu koja sadrži pogreške, nedostatke odnosno nejasnoće ako pogreške, nedostaci odnosno nejasnoće nisu uklonjive,

− ponudu u kojoj pojašnjenjem ili upotpunjavanjem u skladu s ovim pravilima nije uklonjena pogreška, nedostatak ili nejasnoća,

− ponudu za koju ponuditelj nije pisanim putem prihvatio ispravak računske pogreške,

− ako nisu dostavljena zahtijevana jamstva.

Naručitelj **može odbiti** ponudu čija je cijena veća od osiguranih sredstava za nabavu.

 Naručitelj poništava postupak nabave ako do isteka roka za dostavu ponuda:

* nije pristigla niti jedna ponuda;
* nije dobio niti jednu valjanu ponudu;
* nakon odbijanja ponuda ne preostane nijedna valjana ponuda.

Naručitelj može poništiti postupak ako:

* se tijekom postupka utvrdi da je Poziv na dostavu ponuda manjkav te kao takav ne omogućava učinkovito sklapanje ugovora
* su nastale značajne nove okolnosti vezane uz projekt za koji se provodi nabava

**10. PRILOZI**

**Prilog 1** – Ponudbeni list

**Prilog 2** – Troškovnik

**Prilog 3** – Opis poslova- Tehničke specifikacije

**Prilog 4** - Izjava o nepostojanju razloga isključenja

**Prilog 5** - Izjava o prometu

**Prilog 6**  – Izjava o tehničkoj sposobnosti

**Prilog 7** – Stručno iskustvo stručnjaka

1. ovisno o datumu osnivanja ili početka obavljanja djelatnosti gospodarskog subjekta, ako je informacija o tim prometima dostupna [↑](#footnote-ref-1)
2. Promet je vrijednost svih prodanih roba i obavljenih usluga na tržištu tijekom godine bez obzira na to jesu li naplaćene ili ne. Iz prometa je isključen porez na dodanu vrijednost. Promet odgovara prihodu od obavljanja djelatnosti bez izvanrednih i financijskih prihoda. [↑](#footnote-ref-2)